Sebra vrek in gholfbaan-meerSkermskoot uit die video ŉ Sebra wat ure lank amok gemaak het op ŉ gholfbaan in Japan het gevrek nadat ŉ paar mans, insluitend polisiebeamptes, hom agterna gesit het. Volgens die polisie het die sebra vermoedelik verdrink nadat hy met ŉ verdowingspyl geskiet en in die meer beland het. Die tweejarige sebra het Dinsdag uit ŉ perdryklub ontsnap. Hy het aan ŉ plaas in die Aichi-distrik in sentraal Japan behoort. Teen Woensdagoggend het hy egter op ŉ nabygeleë gholfbaan beland en beeldmateriaal wys hoe hy tussen die gate rondhardloop. Verskeie persone het die dier op die gholfbaan agterna gesit, maar hulle het tevergeefs probeer om hom te vang. Die dier het dadelik weer weggehardloop wanneer hulle nadergekom het. Die sebra is met ŉ verdowingspyl geskiet en het toe in die meer in gehardloop. Hy is binne minute gered, maar sy hart het gaan staan en alle pogings om hom by te bring, het misluk, het Takahiro Taniguchi van Tajimi-polisie in Gifu gesê. Alhoewel die oorsaak van die sebra se dood nog nie bekend is nie, word daar vermoed dat, alhoewel hy van die verdowingsmedikasie kon gevrek het, hy waarskynlik verdrink het, het Tniguchi bygevoeg. ŉ Veearts op die toneel het gesê dit wil voorkom of die sebra verdrink het. “Ons het hom uitgehaal, maar sy hart het gaan staan.” – YURI KAGEYAMA https://youtu.be/7oEv_TCuJTI